Nyeste Skilderie af Kiøbenhavn, 1812-04-14
Musicalske Jnstrumenter ere her længe forfærdigede til en af Konstkyndige erkjendt Fuldkommenhed, dog havde denne Jndustrie hidtil her saa liden Opmuntring, at de Søgendes Antal fra vore indenlandske Konstneres Værksteder vel neppe stedse kunde vorde forsynet, ligesom man og stedse betalte fremmede Jnstrumenter med en Priis, som man neppe nogensinde vilde tilstaae noget her forfærdiget at være værd. - J tvende indenlandske Værksteder forfærdiges nu her Jnstrumenter, som Kiendere finde af saadant Værd, at her derefter. neppe skulde kunne tænkes paa Trang til Fremmede for denne Artikel. - Før nævnte Commerceraad Marstrand forfærdiger Harver, som tilkiendes ei allene Værd lige med de bedste af deres Slags, men formedelst en ny opfunden Indretning, der betrygger Reenheden af Halvtonernes Stemning, endog afgjort Fortrin. - Konstneren Uldals Pianoforter erkiendes ligeledes af saadant Værd, saa det maatte synes noget værre end latterligt, dersom Nogen, som blot vilde have gode, brugbare, skjønne, ei overordentlige Jnstrumenter, saadanne som paa ethvert Sted i Europa ere Sieldenheder, heller skulde forskrive sig fremmede end forsyne sig hos saadanne indenlandske Konstnere, helst da disse levere Jnstrumenter for en Priis meget langt under den, for hvilken de udenlandske nu omstunder kunne faaes endog heel maadelige af samme Slags." Saavidt om nye, i dette sidste Tidsløb her opstandne Fabrikanlæg, af hvilke dog heel mueligen med lige Følge flere kunde være at nævne. Selv af de nævnte ere adskillige saa nye, at der er endnu mere at tage Hensyn paa hvad de kan, og, ved at understøttes og paaskjønnes, som de bør, ogsaa vil blive, end paa hvad de allerede ere. Jngenlunde mindre vigtige, vedbliver Etatsraaden, men, som vidnende om vor Kunstflids Fremgang, lige saa mærkelige ere vore allerede forhen i Gang, ja tildeels virkeligen i Flor værende JndustrieanlægsFremskridt og deres Udvidelse. Her omtalts især Hs. Excellence Grev Schimmelmanns Fasance=Fabrik paa Gudumlund, Norges Jernstøberier, Sabel- og Knivsmedde Fabriken paa Frederiksværk, Prof. Schmidts Fabrik og Buchmanns Værksted for ypperlige physiske Jnstrumenter, Provst Pihls Fabriker, for Landhuusholdnings-Redskaber, Jrgens Blikarbeid, Bauers Brændebesparingsapparater og de vigtigste af alle, vore udmærkede Manufactur=Maskiner hos Norberg, Marstrand og Elvius. - Danmarks Sletter ere Kornland, Kongeriget, tilligemed Hertugdommene, avle, endog i Aaringer, da Avlen er ringere end almindelig, ei allene overhoved, hvad Jndbyggerne selv behøve, men ogsaa de 730,000 Td. Korn, som Erfaringen vil have viist, at Norge, i Gjennemsnit hidtil aarligen har behøvet at lade sig tilføre." At forbedret Agerdyrkning tiltager alle Steder og at meget udyrket Land vil opdyrkes, saasnart vi kan anvende vore Kræfter dertil, det er unægteligt. Etatsraaden beregner hvad Danmark derved kan vinde, og hvorledes Norge, henviist, ved Tidsomstændighedernes Trang til Kornavl, vil i Fremtiden kunne forsyne sig selv med Brødkorn. Faareavlens og Uldproductionens høist vigtige Forbedring, Høravlens Tiltagen, meer end fordoblet Olietilvirkning, Farveplanters Avl, Okertilberedning, Caffe= og Sukker=Surrogater, Brændeviinsbrænderiernes Forbedring, Ribsenes Benyttelse til Ædike, Viin og Brændeviin, Gienstande, hvilke vi forbeholde os i sin Tid udførligen at omtale, for saa vidt de ei allerede ere afhandlede i dette Blad, alt giver os den visseste Forsikkring om Fædrenelandets djærve Fremskridt til Forbedring og den gladeste Udsigt til tiltagende Velstand. (Efter Hand. Tid.)